Кристине Лавант
Позволи ми да съм тъжна…

Превод от немски: Венцеслав Константинов, —

chitanka.info

Позволи ми да съм тъжна

под твоите очи, звездите.

Навярно те не виждат, че тъгувам,

понеже раковината на месеца се е отвърнала

и не долавя моите слова.

А денем слънчевото чѐло сигурно не размишлява

никога за мене, помрачената —

позволи ми да потъна и да се изгубя

докрай сред дебрите на меланхолията.

1956

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.